১ লেখাটিতে তীব্র শ্লেষ আছে, তারই টানে কখনো হয়তো টাল খেয়েছে মাত্রাজ্ঞানও। তবে স্বীকার করতেই হবে, এতে ভাবনার খোরাক আছে। ধন্যবাদ, নাসিমূল আহসান। ২ ইদানীং রাস্তাঘাটে মাঝেমধ্যেই চোখে পড়ে এরকম উপদেশবাক্য – ‘আপনার সন্তানকে কোরান শিক্ষা দিন’, ‘নামাজ পড়ুন’। গতকালও দুটি সিএনজি বেবিট্যাক্সির পশ্চাৎ-লিখনে প্রথম উপদেশটি দেখতে পাই; তার একটিতে অবশ্য ‘সন্তান’-এর পরিবর্তে লেখা ছিল ‘শিশু’। এই শকট দুটির মালিক পথচলতি মানুষজনকে, বিশেষ করে অভিভাবকদের, ধর্মপথে উদ্বুদ্ধ করতে চেয়েছেন। ঈদের আগের দিন পর্যন্ত একমাস রাস্ত [..]